Ridhima Pandey (amezaliwa 2009) ni mwanaharakati wa mazingira kutoka Uhindi. Anatetea hatua dhidi ya mabadiliko ya hali ya hewa. Amefananishwa na Greta Thunberg. Alipokuwa na umri wa miaka tisa, aliwasilisha kesi dhidi ya serikali ya Uhindi kwa kutochukua hatua za kutosha kupambana na mabadiliko ya hali ya hewa. Pia alikuwa mmoja wa walalamikaji kwa Umoja wa Mataifa, pamoja na wanaharakati wengine kadhaa wa hali ya hewa, dhidi ya mataifa kadhaa kushindwa kuchukua hatua dhidi ya shida ya hali ya hewa. Pandey anaishi Uttarakhand, jimbo la Kaskazini mwa Uhindi. Baba yake, Dinesh Pandey, pia ni mwanaharakati wa hali ya hewa ambaye amefanya kazi huko Uttarkhand kwa uwezo huu kwa miaka 16. Nyumba ya Pandey ya Uttarakhand imeathiriwa na hali ya hewa kali katika kipindi cha miaka kumi iliyopita. Mnamo 2013, zaidi ya watu 1000 walifariki katika mafuriko na maporomoko ya ardhi. Karibu watu 100,000 walilazimika kuhamishwa kutoka mkoa huo. Kulingana na Benki ya Dunia, mabadiliko ya hali ya hewa yanaweza kuongeza shinikizo kwa usambazaji wa maji nchini Uhindi. Katika umri wa miaka tisa, Pandey aliwasilisha kesi dhidi ya Serikali ya Uhindi kwa msingi kwamba hawakuchukua hatua muhimu dhidi ya mabadiliko ya hali ya hewa ambayo walikubaliana katika Mkataba wa Paris.